Un regizor rus ar putea sta 6 ani după gratii. Totul a pornit de la un proiect dramaturgic.
Regizorul rus Kiril Serebrenikov este acuzat de procurori de deturnare de fonduri. Împreună cu apropiați de-ai săi, regizorul rus ar fi deturnat aproximativ 2 milioane din fonduri de stat pentru un proiect dramaturgic. Serebrenikov consideră acuzațiile inventate și absurde.
Luni, procurorii ruși au cerut 6 ani de închisoare pentru unul dintre cei mai cunoscuți regizori de teatru și film, Kiril Serebrenikov. Acesta este acuzat că ar fi deturnat în jur 2 milioane din fonduri de stat pentru un proiect dramaturgic, denumit Platforma, scrie The Moscow Times.Regizorul în vârstă de 50 de ani, susține că fondurile au fost folosite legal, iar acuzațiile sunt inventate și absurde. De la arestarea lui, numeroase apeluri pentru anularea acuzaţiilor la adresa sa au fost făcute de figuri ale lumii artistice ruse precum şi ale personalităţilor culturale internaţionale, de la actriţa australiană Cate Blanchett la fostul ministru francez al Culturii Françoise Nyssen. Regizorul s-a aflat în arest la domiciliu din august 2017 până în aprilie 2019.